Komission direktiivi 93/80/ETY, annettu 23 päivänä syyskuuta 1993, siirtymäkauden toimenpiteistä sovellettaessa Saksassa tiettyjä yhteisön ympäristönsuojelualan säädöksiä annetun neuvoston direktiivin 90/656/ETY muuttamisesta



Virallinen lehti nro L 256 , 14/10/1993 s. 0032 - 0032

Suomenk. erityispainos Alue 5 Nide 6 s. 0105

Ruotsink. erityispainos Alue 5 Nide 6 s. 0105



KOMISSION DIREKTIIVI 93/80/ETY, annettu 23 päivänä syyskuuta 1993, siirtymäkauden toimenpiteistä sovellettaessa Saksassa tiettyjä yhteisön ympäristönsuojelualan säädöksiä annetun neuvoston direktiivin 90/656/ETY muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon siirtymäkauden toimenpiteistä sovellettaessa Saksassa tiettyjä yhteisön ympäristönsuojelualan säädöksiä 4 päivänä joulukuuta 1990 annetun neuvoston direktiivin 90/656/ETY(1) ja erityisesti sen 18 artiklan 6 kohdan, sekä katsoo, että direktiivissä 90/656/ETY säädetään eri määräaikoja tiettyjen ympäristöä koskevien yhteisön säädösten soveltamisesta entisen Saksan demokraattisen tasavallan alueella, mainitussa direktiivissä säädetyt määräajat on vahvistettu entisen Saksan demokraattisen tasavallan alueen säädöksistä ja ympäristön tilasta saatujen tietojen perusteella, jotka ovat osoittautuneet hajanaisiksi, summittaisiksi, epävarmoiksi ja epäluotettaviksi, tästä on seurauksena kaikissa suhteissa poikkeuksellinen tilanne, Saksan liittotasavalta ja Euroopan yhteisöjen toimielimet eivät voineet mainitun direktiivin antamishetkellä riittävän varmasti arvioida, millainen tulisi olemaan ympäristön tilan kehitys entisen Saksan demokraattisen tasavallan alueella, tästä syystä mainitussa direktiivissä säädetään yksinkertaistetusta menettelystä, jolla komissio voi tilapäisen komitean lausunnon saatuaan antaa luvan jatkaa tiettyjen mainitulla direktiivillä vahvistettujen ympäristöä koskevien yhteisön säädösten soveltamista koskevaa määräaikaa enintään 31 päivään joulukuuta 1995 entisen Saksan demokraattisen tasavallan alueella, sellaisten entisen Saksan demokraattisen tasavallan alueelle sijoittuneiden teollisuuden tuotantoyksiköiden vanhentuminen, jotka päästävät vaarallisia aineita pintavesiin, ja näiden aineiden aiheuttamien ympäristötuhojen vakavuus, ovat osoittautuneet huomattavasti niitä arvioita suuremmiksi, joiden perusteella vahvistettiin direktiivillä 90/656/ETY 31 päivä joulukuuta 1992 sen 3 artiklassa tarkoitettujen direktiivien soveltamista koskevaksi päivämääräksi, on siis suotavaa jatkaa näiden direktiivien soveltamiseksi sovittuja määräaikoja laitoksiin, jotka Saksan yhdistymispäivänä sijaitsivat entisen Saksan demokraattisen tasavallan alueella vaadittavien muutosten laitoksiin tuomiseen tarvittavan ajan huomioon ottamiseksi, ja tässä direktiivissä säädetyt toimenpiteet ovat direktiivin 90/656/ETY 18 artiklan 4 kohdassa tarkoitetun komitean antaman lausunnon mukaisia. ON ANTANUT TÄMÄN DIREKTIIVIN: 1 artikla Muutetaan direktiivin 90/656/ETY 3 artikla seuraavasti: 1) Korvataan 1 kohta seuraavasti: "1. Poiketen siitä, mitä neuvoston direktiiveissä 76/464/ETY(2), 82/176/ETY(3), 83/513/ETY(4), 84/156/ETY(5), 84/491/ETY(6), 86/280/ETY(7) ja 88/347/ETY(8) säädetään, Saksa saa luvan soveltaa edellä mainittujen direktiivien säännöksiä entisen Saksan demokraattisen tasavallan alueella Saksan yhdistymisajankohtana olemassa olleisiin teollisuuslaitoksiin viimeistään 31 päivästä joulukuuta 1995." 2) Korvataan 4 kohta seuraavasti: "4. Direktiivin 84/156/ETY 4 artiklassa ja direktiivin 86/280/ETY 5 artiklassa tarkoitettujen erityisohjelmien on oltava laaditut ja saatetut voimaan viimeistään 31 päivänä joulukuuta 1995." 2 artikla Tämä direktiivi on osoitettu kaikille jäsenvaltioille. Tehty Brysselissä 23 päivänä syyskuuta 1993. Komission puolesta Yannis PALEOKRASSAS Komission jäsen (1) EYVL N:o L 353, 17.12.1990, s. 59